imatge de la Fashion talk entre la dissenyadora Nicky Zimmermann i l'editor de moda, Alex Badia
La dissenyadora australiana Nicky Zimmermann ha estat la protagonista de la Fashion Talk que ha tingut lloc aquesta tarda en el marc de 080 Barcelona Fashion Digital Edition.
En una conversa telemàtica amb l'editor de moda Alex Badia, la dissenyadora de renom internacional i habitual de la NY Fashion Week ha anunciat que en la propera edició també ha apostat pel format "cinematogràfic".
En la Fashion Talk titulada "Zimmermann journey's to becoming a powerful global brand", la dissenyadora ha detallat que justament acaba de completar l'enregistrament del fashion show que presentarà en la propera edició de NY Fashion Week, que també es farà en format digital. "
Tot ha estat molt diferent, molt nou, i ens hem recolzat en gent del cinema, i crec que els resultat és espectacular", ha assegurat entusiasmada.
Zimmermann i Badia han fet un recorregut per la trajectòria professional de la prestigiosa dissenyadora, que ha recordat que des de molt jove va saber que volia dedicar-se a la moda.
Va estudiar disseny a Sidney i va començar amb una parada a Paddington Market, on venia els seus dissenys als seus amics.
"Va ser una meravellosa manera de començar perquè en aquell moment es podien trobar propostes realment creatives en aquest espai", ha explicat.
Al 1991 ja va obrir una emblemàtica botiga a Sidney, i des de llavors ha obert 27 botigues en les principals capitals d'arreu del món.
En aquest punt, la dissenyadora ha parlar amb especial inclinació de la flagship que la firma té a Milà.
"És realment increïble, és el lloc on m'agradaria viure", ha explicat.
Per ella, les seves botigues són una part especial del seu projecte perquè "són la millor manera de mostrar al món el que fem i una oportunitat única per tenir un contacte directe amb els clients, una debilitat que possiblement prové dels meus inicis al mercat".
"Les botigues són una bonica representació del que volem ser com a marca", ha afegit.
Sobre el seu estil, Zimmermann ha apuntat que la seva firma aposta per "l'evasió", la seva roba vol ser "una via d'escapament, que reivindica la felicitat i l'alegria, d'una manera no forçada, relaxada".
Aquest esperit, segons ha explicat la dissenyadora, queda especialment pales en la seva darrera col·lecció "que ha estat gestada íntegrament en confiament" i que "vol fer a la gent sentir-se bé, és del que va aquesta col·lecció".
Zimmermann vesteix a personalitats de rellevància internacional.
Entre les seves clientes està Kate Middleton, que va rellançar la notorietat de la dissenyadora després de portar un disseny de la seva firma.
"Honestament no sé perquè la meva roba agrada a les 'celebrities' però quan vaig veure que duia el meu disseny, tan relaxada i bonica, va ser un moment increïble", ha dit somrient.
Nicky Zimmermann és cofundadora i alma mater de la desitjada firma australiana Zimmermann, que dirigeix amb la seva germana Simone.
Alex Badia és editor de moda i director a WWD, WWD.
Badia és col·laborador habitual The Robb Report, Rolling Stone, Variety i Muse Magazines.
080 Barcelona Fashion, en format 100% digital, celebra del 14 al 17 de setembre una nova edició del certamen amb un nodrit programa d'activitats paral·leles a l'apartat Other Voices, amb continguts sobre el mon de la moda, analitzat des de vessants tan diferents i complementaris com la tecnologia, el negoci o les darreres tendències.